̑и іи҃се хрс̑тѐ, сн҃е бг҃а жива́гѡ, тво́рче нб҃а и землѝ, сп҃си́телю мі́ра!̀ а́зъ недосто́йный и па́че всѣ́хъ грѣшнѣ́йшій, смире́ннѡ колѣ̂на се́рдца моегѡ̀ предъ̑ сла́вою вели́чества твоегѡ̀ преклоня́я, воспѣва́ю и велича́ю безмѣ́рное страда́ніе твоѐ, и бл҃годаре́ніе тебѣ̀ цр҃ю̀ всѣ́хъ и бг҃у приношу̀, я́кѡ бл҃гоизво́лилъ єсѝ сни́ти съ нбс̑нагѡ прс̑то́ла твоегѡ̀ и воплоти́тися ѿ пречтс̑ыя дв҃ы мр҃і́и, ра́ди сп҃се́нія человѣ́ческагѡ:безпло́тенъ сы́й, плотско́е єстество̀ бж҃еству̀ совокупи́лъ єсѝ:бога́тъ сы́й, во́лею ѡбнища́лъ єсѝ, да человѣ́ка во црс̑твіи твое́мъ ѡбогати́ши:труды̀ и вся̂кія человѣ́чєскія бѣды̂, я́кѡ чл҃вѣ́къ, на себѣ̀ поне́слъ єсѝ, да всѣ̂мъ во вся́кихъ печа́лехъ и ну́ждахъ посо́бствуеши:четы́редесять дне́й пости́выйся, всѣ̂мъ къ воздержа́нію пу́ть показа́лъ єсѝ:мно́жицею ѿ лука́выхъ искуше́нъ бы́лъ єсѝ, всѣ́хъ ѿ искуше́ній вся́кихъ избавля́я